اختر أفضل إجابة (،)
حطيت شنطة السفر بتاعتي في مكان الشنط، وقعدت في الكرسي بتاعي. قبل ما الطيارة تطير على طول، صف من الجنود نزل في الممر وملى كل الكراسي الفاضية.
بعد ما طرنا حوالي ساعة، اتعمل إعلان إن في ساندوتشات متوفرة ب٥ دولار. لما طلعت محفظتي عشان اشتري واحد، سمعت جندي بيسأل صاحبه لو ناوي يشتري غدا. "لأ، دي فلوس كتير عشان مجرد ساندوتش. هستنى لحد ما نوصل Chicago"، وصاحبه وافقه.
بصيت على الجنود التانيين. محدش كان بيشتري غدا. رحت لآخر الطيارة، وإديت المضيفة ٥٠ دولار.
"هاتي غدا لكل الجنود دول."
بعد ما خلصنا اكل، رحت تاني لآخر الطيارة، رايح الحمام. راجل وقفني. "شفت اللي عملته. عايز اشارك. خد دي." وإداني ٢٥ دولار.
بعدها بشوية رجعت لكرسيي، شفت كابتن الطيارة جاي في الممر.
لما وصل لصفي، وقف وقال، "عايز اسلم على إيدك. كنت جندي وطيار عسكري. مرة، حد اشترالي غدا. كان عمل كريم مانسيتوش أبداً." كسفت لما سمعت التصفيق من كل الركاب.
بعدين مشيت لقدام الطيارة عشان افرد رجليا. راجل قاعد حوالي ست صفوف قدامي مد إيده، عايز يسلم عليا. ساب ٢٥ دولار تاني في إيدي.
نزلنا في Chicago، شلت حاجتي. كان في راجل مستني عند باب الطيارة وقفني وحط حاجة في جيب قميصي. ٢٥ دولار كمان.
لما دخلت المطار، شفت الجنود متجمعين عشان رحلتهم للقاعدة. رحتلهم وإديتهم ٧٥ دولار. "هتاخد وقت عقبال ما توصلوا القاعدة. هيبقى وقت ساندوتش. ربنا يحميكم." قلتلهم كده.
الجنود دول بيضحوا بكل حاجة عشان بلدنا. أنا قدرت بس اجيبلهم كام وجبة. حاجة قليلة أوي.
لما الكاتب اشترى غدا للجنود،
كان عايز الجنود يشكروه كان متوقع إن ناس تانية هتشارك في الدفع معاه كان عايز يعمل انطباع حلو قدام كابتن الطيارة ماكانش عارف إن ناس تانية هتلاحظ اللي عمله